El Club de Karate de l'Eliana participa en el Campionat d'Espanya amb 5 representants
14 de novembre de 2017

Els primers a aconseguir un lloc en el Campionat d'Espanya van ser Natalia Atienza i Raúl Gajete després de penjar-se sengles medalles d'or en el Campionat Autonòmic. Però l'alegria del Club de Karate Ni Sente Nashi no va acabar ací ja que en el Intercomunitari celebrat recentment 3 membres més van aconseguir una plaça per al Nacional.

Així doncs, són 5 els representants del karate de l'Eliana els que competiran per ser els millors d'Espanya el cap de setmana vinent, 17-19 novembre, a Santiago de Compostel•la. Tots ho faran en la modalitat de kumite encara que en categories diferents; Natalia, Raúl i Mónica en cadet, Nacho Hernández en junior i Víctor Rubio com sub 21.

Independentment del resultat, participar en la competició de karate més important del país ja és per a sentir-se orgullosos. I així li l'han traslladat tant des de l'Associació de Clubs Esportius de l'Eliana com des de la Regidoria d'Esports de l'Ajuntament.